I mere end femten år - fra midten af firserne til hun forlod Christiansborg i 2001 - arkiverede Kirsten Jacobsen alt det, som hun fik i hænderne, som af en eller anden grund ikke blev gemt andre steder. Alt materialet er nu i kælderen på Danmarks Journalisthøjskole. Kristen Jacobsen blev landskendt på grund af sin utrættelig kamp for enkeltsager, som i hendes hænder udviklede sig til skandaler - i flæng kan nævnes færøbank-sagen - lejersagen - og ikke mindst sagen om realkreditinstitutternes overbelåning af stort set værdiløs jord. TV2/Nords Jens Hansen åbner døren til fortiden igen på onsdag. Er der noget bestemt du vil have ham til at kigge efter, så skriv til redaktion@tv2nord.dk . Se hvad TV2/Nord fandt i kasserne i dag i udsendelsen 19.30.

Referat:
Den nu afdøde folketingspolitiker Kirsten Jakobsen donerede hele sit Christiansborg-arkiv til Danmarks Journalisthøjskolen, de otte kasser står nu i kælderen under skolen.